***ยอดนักสืบจิ๋วโคนัน: ปริศนาเพลงกลอนซ่อนรัก*** (ญี่ปุ่น: 名探偵コナン から紅 (くれない)の恋歌 (ラブレター); โรมาจิ: *Meitantei Konan: Kara Kurenai no Rabu Rettā*, อังกฤษ: Detective Conan: The Crimson Love Letter) เป็นภาพยนตร์อนิเมะญี่ปุ่นในปี พ.ศ. 2560 กำกับโดยโคบุง ชิซุโนะ และเขียนบทโดยทาคาฮิโระ โอคุระ เป็นภาพยนตร์ลำดับที่ 21 ในภาพยนตร์ชุดยอดนักสืบจิ๋วโคนันเดอะมูฟวี่อิงจากซีรีส์หนังสือการ์ตูน *ยอดนักสืบจิ๋วโคนัน* โดยโกโช อาโอยามะ เป็นภาพยนตร์ในลำดับถัดจาก *ยอดนักสืบจิ๋วโคนัน: ปริศนารัตติกาลทมิฬ* ในปี พ.ศ. 2559 ภาพยนตร์เข้าฉายที่ประเทศญี่ปุ่นในวันที่ 15 เมษายน พ.ศ. 2560 ในประเทศไทยเข้าฉายเมื่อวันที่ 27 กรกฎาคม พ.ศ. 2560

เรื่องย่อ
---------

สถานีทีวีนิชิอุริเกิดระเบิดขึ้นกะทันหัน ระหว่างการแถลงข่าวการแข่งขันกีฬาไพ่คารุตะ (ไพ่กลอนญี่ปุ่น) "ซัทสึกิคัพ" ภายในอาคารที่เต็มไปด้วยความวุ่นวาย ฮัตโตริ เฮย์จิ ยอดนักสืบตะวันตก และโทยามะ คาสึฮะ เพื่อนสมัยเด็กของเขาก็อยู่ในสถานที่แห่งนี้ด้วย แต่ได้โคนันเข้าไปช่วยออกมาได้อย่างหวุดหวิด ดูเหมือนว่าคดีนี้จะเป็นฝีมือของผู้ก่อการร้าย ทว่าก็ยังไม่มีใครรู้ถึงแรงจูงใจของคนร้าย

ขณะเดียวกันโคนันและเฮย์จิต่างก็รู้สึกแปลก ๆ ถึงคำแถลงข่าวคดีระเบิดที่ฟังดูไม่มีเหตุผล ขณะเดียวกันพวกโคนันได้พบกับ โอโอกะ โมมิจิ ผู้หญิงที่อ้างตัวว่าเป็นเป็นคู่หมั้นของเฮย์จิ เนื่องจากเธอเป็นแชมป์การแข่งขันกีฬาไพ่คารุตะระดับมัธยมปลาย เธอจึงถูกเรียกว่าเป็นราชินีแห่งวงการแข่งขันกีฬาไพ่คารุตะ ในเวลาต่อมาหนึ่งในผู้ชนะเลิศซัตสึกิคัพได้ถูกฆาตรกรรมภายในบ้านสไตล์ญี่ปุ่นในเมืองอาราชิยามะที่จังหวัดเกียวโต และกล้องวงจรปิดก็ถ่ายติดโมมิจิซึ่งอยู่ในสถานที่เกิดเหตุอีกด้วย 

การแข่งขันที่ใกล้เข้ามาเรื่อย ๆ ราวกับระเบิดเวลาที่ถูกเรียบเรียงเป็นเพลงกลอนแห่งหายนะ ที่ถ้าโคนัน กับ เฮย์จิ ไม่หยุดยั้ง อาจหมายถึงชีวิตคนบริสุทธิ์จะตกอยู่ในอันตราย โดยเฉพาะ โอโอกะ โมมิจิ และ โทยาม่า คาซึฮะ

ตัวละคร
-------

### ตัวละครหลัก

* เอโดงาวะ โคนัน ให้เสียงพากย์โดย มินามิ ทากายามะ (อรุณี นันทิวาส)

ยอดนักสืบวัยประถมที่ตัวตนที่แท้จริงคือ นักเรียนชั้นมัธยมปลายและนักสืบชื่อดัง คุโด้ ชินอิจิ ที่ถูกองค์กรชายชุดดำจับกรอกยาพิษจนตัวหดเล็กลงขณะไปเที่ยวสวนสนุกกับเพื่อนสมัยเด็ก จนเขาต้องคอยแก้ปริศนาต่าง ๆ มามากมายแทบจะทั่วญี่ปุ่น เพื่อหาทางออกตามหาความจริง และกลับคืนร่างเดิม เขาเดินทางมาที่โอซาก้า ร่วมกับเพื่อน ๆ เพื่อมาดูการแข่งขันซัทสึกิคัพ แต่กลับต้องมาพัวพันกับคดีระเบิดที่เกือบเอาชีวิตไม่รอด

* โมริ รัน ให้เสียงพากย์โดย วากานะ ยามาซากิ (วิภาดา จตุยศพร)

นักเรียนชั้นมัธยมปลายสาวผู้มากความสามารถในด้านคาราเต้ อดีตเพื่อนสมัยเด็กของคุโด้ ชินอิจิ เธอเดินทางมาที่เกี่ยวตัวเพื่อมาให้กำลังคาซึฮะ และหวังว่าจะได้สมหวังรักกับเฮย์จิ ก่อนจะค้นพบอดีตของฮัตโตริและโอโอกะ

* โมริ โคโกโร่ ให้เสียงพากย์โดย อากิระ คามิยะ (ธนกฤต เจนคลองธรรม)

อดีตตำรวจยอดฝีมือที่ลาออกมาทำงานเป็น นักสืบเอกชน พ่อของ โมริ รัน ที่ต้องมาเป็นผู้ปกครองให้กับ โคนัน และ คอยเป็นหุ่นเชิดสืบคดีต่าง ๆ ของโคนัน จนได้ชื่อเป็น โคโกโร่นิทรา มาครั้งนี้เขาต้องเข้ามาพัวพันกับคดีครั้งสำคัญ อย่างคดีระเบิดสถานีโทรทัศน์นิชิอุริ

* ฮัตโตริ เฮย์จิ ให้เสียงพากย์โดย เรียว โฮริคาวะ (ไกวัล วัฒนไกร)

นักสืบจากฝั่งตะวันตก ลูกชายของหัวหน้ากรมตำรวจโอซาก้า หนึ่งในผู้รู้ตัวจริงของเอโดกาวะ โคนัน คือ คุโด้ ชินอิจิ ผู้เป็นเพื่อนสนิทของเขา โดยเขาดันต้องเข้าไปพัวพันกับคดีปริศนาไพ่คารุตะ โดยต้องปกป้องคาซึฮะ หญิงสาวที่เขาแอบรัก แต่ก็ต้องรับมือกับหญิงสาวปริศนาที่ปรากฏตัวเพื่อเป็นเจ้าสาวของเขาอย่าง โอโอกะ โมมิจิ

* โทยามะ คาซึฮะ ให้เสียงพากย์โดย ยูโกะ มิยามุระ (ศันสนีย์ ติณห์กีรดีศ)

เธอเป็นเพื่อนในวัยเด็กและเป็นคนรู้ใจของฮัตโตริ เฮย์จิ คาซึฮะแอบชอบเฮย์จิ แท้จริงแล้ว เธอเป็นรักแรกของเฮย์จิ ทั้งสองมีใจให้กัน แต่ก็ไม่เคยได้เป็นแฟนกันอย่างเป็นทางการ เมื่อการปรากฏตัวของควีนปริศนา โอโอกะ โมมิจิ ที่เข้ามาอยู่กั้นกลางระหว่างพวกเขา และรับคำท้าของโอโอกะ โมมิจิ ที่เข้ามาหาเรื่องเพื่อน ๆ จนต้องตีตัวออกห่างจากฮัตโตริ เฮย์จิ

* โอโอกะ โมมิจิ ให้เสียงพากย์โดย ซัตสึกิ ยูกิโนะ (วิภาดา จตุยศพร)

นักเรียน ม.ปลายจากเกียวโต เธอเชื่อว่าเฮย์จิคือสามีของตัวเองในอนาคต เธอดูถูกคาซึฮะว่าเป็นแค่ใบไม้ เมื่อเทียบกับใบโมมิจิ เพราะเห็นความสนิทสนมของทั้งคู่ตั้งแต่เด็ก และคาซึฮะที่ชอบเฮย์จิ พยายามจะเอาชนะคาซึฮะในการแข่งขันซัทสึกิคัพ เพื่อสารภาพรักกับฮัตโตริ เฮย์จิ 

* ไฮบาระ ไอ ให้เสียงพากย์โดย เมงุมิ ฮายาชิบาระ (วิภาดา จตุยศพร)

ตัวตนที่แท้จริง คือ มิยาโนะ ชิโฮะ หรือโค้ดเนม "เชอร์รี่" เธอตัดสินใจทรยศองค์กรโดยการกินยาแบบเดียวกับที่โคนันถูกจับกรอกให้ตัวหดเล็กลง เธอคอยทำหน้าที่ช่วยเหลือในการสืบสวนของโคนัน เธอมีความรู้สึกบางอย่างกับเขา แต่เลือกที่จะคงไว้ซึ่งความสัมพันธ์เดิม เพราะอยากให้รัน ผู้หญิงที่ชินอิจิรักและเคยช่วยชีวิตเธอไว้ปลอดภัย ทำให้เธอนึกถึงพี่สาวที่ถูกองค์กรสังหาร มิยาโนะ อาเคมิ เธอต้องมาช่วยโคนันวิเคราะห์คดีแม้ว่าจะไม่ได้ไปโอซาก้าร่วมกับพวกโคนัน

* ดร.อากาสะ ฮิโรชิ ให้เสียงพากย์โดย เคนอิจิ โองาตะ (ภัคภูมิ ลิ้มมานะสถาพร)

นักวิทยาศาสตร์เพื่อนบ้านของชินอิจิ คอยช่วยเหลือโคนันทุกๆเรื่อง ตั้งแต่เรื่องที่ชินอิจิกลายเป็นโคนัน เขาก็พยายามหายาแก้พิษด้วย นอกจากนี้เครื่องมือที่ช่วยเหลือโคนันในการคลี่คลายคดี เขาไม่ได้ไปโอซาก้าร่วมกับพวกโคนัน จึงทำได้แค่เป็นห่วงจากโตเกียว และใช้มือถือเฟซไทม์หาเหล่าเด็ก ๆ

* โยชิดะ อายูมิ ให้เสียงพากย์โดย ยูกิโกะ อิวาอิ (ศันสนีย์ ติณห์กีรดีศ)

หนึ่งในสมาชิกของขบวนการนักสืบเยาวชน เธอแอบชอบโคนันเพราะเห็นว่าเขาคอยช่วยเหลือเธอในยามลำบากอยู่เสมอ เธอร่วมมือกับเพื่อน ๆ ในการออกตามหาความจริง

* ซึบุรายะ มิซึฮิโกะ ให้เสียงพากย์โดย อิคุอิ โอทานิ (ภัคภูมิ ลิ้มมานะสถาพร)

สมาชิกของขบวนการนักสืบเยาวชน ชื่นชอบการสืบสวน และชอบแย่งซีนสืบสวนแทนโคนันอยู่เสมอ ทำให้เกิดปัญหาอยู่หลายครั้ง เขาร่วมมือกับเพื่อน ๆ ในการออกตามหาความจริง

* โคจิมะ เก็นตะ ให้เสียงพากย์โดย วาตารุ ทาคางิ (ภัทรวุฒิ สมุทรนาวี)

หัวหน้าของขบวนการนักสืบเยาวชน และชอบกินข้าวหน้าปลาไหล เขาชอบรังแกและดูถูกโคนันบางเวลา แต่ก็รักเพื่อนทุกคน เขาร่วมมือกับเพื่อน ๆ ในการออกตามหาความจริง

* ซึซึกิ โซโนโกะ ให้เสียงพากย์โดย นาโอโกะ มัสซึอิ (อรุณี นันทิวาส)

เพื่อนสนิทของโมริ รัน ที่คบมาตั้งแต่อนุบาล ทั้งคู่ร่วมทุกข์ร่วมสุขกันมาตลอด นักเรียนชั้นมัธยมปลายสาวเปิ่น จิตใจดี ทายาทมหาเศรษฐีอันดับต้นของญี่ปุ่น เธอนอนป่วยอยู่ที่บ้านเพราะเป็นหวัดนอนคิดถึงแฟนหนุ่ม เคียวโงคุ มาโคโตะ แต่ก็ได้ฝากโรงแรมสุดหรูไว้ให้

* ฮัตโตริ เฮย์โซ ให้เสียงพากย์โดย คาซุฮิโระ ยามาจิ (ธนกฤต เจนคลองธรรม)

พ่อของฮัตโตริ เฮย์จิ หัวหน้ากรมตำรวจโอซาก้า ที่ได้รับจดหมายขู่ก่อการร้ายก่อนเกิดระเบิดขึ้น

* โทยามา คินจิโร่ ให้เสียงพากย์โดย เทราโซมะ มาซาคิ (ไกวัล วัฒนไกร)

พ่อของโทยาม่า คาซึฮะ ผู้ใต้บังคับบัญชาและเพื่อนสนิทที่เป็นผู้บัญชาการตำรวจชื่อ ฮัตโตริ เฮโซ

* โอตากิ โกโร่ ให้เสียงพากย์โดย โนะริโอะ วะกะโมะโต (ภัทรวุฒิ สมุทรนาวี)

     เป็นลูกน้องของพ่อเฮย์จิ ฮัตโตริ เฮย์โซ และ สารวัตรใหญ่โทยามะ มีตำแหน่งเป็นสารวัตรสืบสวนตำรวจภูธรโอซาก้า

* สารวัตร อายาโนะโคจิ ฟูมิมาโร่ ให้เสียงพากย์โดย (ธนกฤต เจนคลองธรรม)

สารวัตรหน่วยสืบสวนเกียวโต เขามีสัตว์เลี้ยงประจำตัวสุดรักคือกระรอก ที่มักพาไปด้วยเสมอ แม้ในพื้นที่เกิดเหตุ เขาเชื่อใจในตัวโคนันและฮัตโตริ อย่างไม่มีข้อกังขา

* ฮัตโตริ ชิซึกะ ให้เสียงพากย์โดย คัตซึกิ มาซาโกะ (วิภาดา จตุยศพร)

แม่ของฮัตโตริ เฮย์จิ ใจเย็น สง่างาม สวมชุดกิโมโนเต็มยศเสมอ บุคลิกภาพแม่บ้านชั้นสูง คนฝึกวิชาไพ่คารุตะให้คาซึฮะในฐานะอดีตควีน ตามคำขอร้องของเฮย์จิ เธอพ่ายแพ้ให้โอโอกะ โมมิจิ

* อิโอริ มุงะ ให้เสียงพากย์โดย ไดสุเกะ โอโนะ (ภัคภูมิ ลิ้มมานะสถาพร)

พ่อบ้านประจำตัวโอโอกะ คอยขับรถรับส่งเธอ และดูแลเธอให้ปลอดภัย

### ตัวละครรับเชิญ

* เซคิเนะ โคจิ ให้เสียงพากย์โดย ไดสุเกะ มิยางาวะ (ภัทรวุฒิ สมุทรนาวี)

ตากล้องถ่ายรายการโทรทัศน์ และผู้เล่นไพ่คาราตะ คู่แข่งกับยาจิมะและแพ้ตลอดเวลา ที่ตกเป็นผู้ต้องสงสัยอันดับหนึ่งในคดีนี้

* ฮิโรโมโตะ มิคิโกะ อายุ 17 ปี ให้เสียงพากย์โดย ริโฮะ โยชิโอกะ (ศันสนีย์ ติณห์กีรดีศ)

เพื่อนนักเรียนมัธยมปลายในชมรมไพ่คารุตะที่ตั้งใจจะแข่งไพ่คารุตะกับโอโอกะ โมมิจิ แต่ได้รับบาดเจ็บจนคาซึฮะต้องลงแข่งแทนน

* อิชิอิ โคจิ ให้เสียงพากย์โดย โทโก คาเอดะ (ไกวัล วัฒนไกร)

อดีตเลขาของเคนชิวะ ดูเหมือนจะมีความแค้นที่อาจทำให้เขาเป็นผู้ต้องสงสัยในคดีนี้

* ซัทสึกิ เคนชิวะ ให้เสียงพากย์โดย ซากะ โอซามุ (ภัคภูมิ ลิ้มมานะสถาพร)

ผู้บริหารอสังหาริมทรัพย์ สมาคมซัทสึกิ ผู้มีงานอดิเรกเป็นการเล่นไพ่คารุตะ จึงจัดการแข่งขัน ซัทสึกิคัพขึ้น แต่ดันตกเป็นเป้าหมายในคดีระเบิดปริศนา

* ซัทสึกิ อาชิวะ ให้เสียงพากย์โดย มิโฮะ โยชิดะ (ศันสนีย์ ติณห์กีรดีศ)

ภรรยาของเคนชิวะ อดีตแชมป์การแข่งขันไพ่คารุตะ ที่เสียชีวิตไปเพราะโรคร้ายตั้งหลายปีก่อน

* ยาจิมะ โทชิยะ ให้เสียงพากย์โดย อิชิคาว่า ฮิเดโอะ (ภัทรวุฒิ สมุทรนาวี)

ผู้ชนะเลิศซัตสึกิคัพได้ถูกฆาตกรรมภายในบ้านสไตล์ญี่ปุ่นในเมืองอาราชิยามะที่จังหวัดเกียวโต 

* นากาโระ ชิงาโอะ ให้เสียงพากย์โดย คาซุยะ อิชิโจ (ภัทรวุฒิ สมุทรนาวี)

อาจารย์ของโมมิจิที่หายตัวไปอย่างลึกลับเมื่อ 5 ปีก่อน

การผลิต
-------

อาโอยามะได้อ้างถึงภาพยนตร์ไลฟ์แอ็คชันดัดแปลงจากซีรีส์การ์ตูนเรื่อง *จิฮายะ กลอนรักพิชิตใจเธอ* ของยูกิ สุเอสึงุ ว่าเป็นแรงบันดาลใจให้กับเรื่องราวของไพ่คารุตะในภาพยนตร์โคนัน

ดนตรี
-----

เพลงประกอบภาพยนตร์คือเพลง "Togetsukyou ~Kimi Omofu~" โดยมาอิ คูรากิ เพลงได้ขึ้นเป็นอันดับที่ห้าบนโอริคอนซิงเกิลส์ชาร์ต ซิงเกิลของเพลงจำหน่ายได้ 326,305 ชุดในประเทศญี่ปุ่น ได้แก่แผ่นซิงเกิล 76,305 ชุด และดิจิทัลดาวน์โหลด 250,000 ชุด

ผลตอบรับ
--------

ในสัปดาห์แรกที่เข้าฉาย *ยอดนักสืบจิ๋วโคนัน: ปริศนาเพลงกลอนซ่อนรัก*ได้สร้างสถิติใหม่ของแฟรนไชส์ด้วยการทำยอดจำหน่ายบัตรชมภาพยนตร์ได้ 987,568 ใบ เป็นรายได้ 1,286,928,000 เยน ภาพยนตร์ทำรายได้ตลอดการฉายในประเทศญี่ปุ่นได้ 6.89 พันล้านเยน และทำลายสถิติบ๊อกซ์ออฟฟิศสะสมของซีรีส์ (ก่อนจะถูกทำลายสถิติโดย *ยอดนักสืบจิ๋วโคนัน: ปฏิบัติการสายลับเดอะซีโร่*). ในต่างประเทศ ภาพยนตร์ทำรายได้ 3,028,087 ดอลลาร์ในประเทศไทย เกาหลีใต้ และออสเตรเลีย โดยรวมได้สามารถทำรายได้ 65,044,289 ดอลลาร์สหรัฐ ในภูมิภาคเอเชียแปซิฟิก

ในเดือนมกราคม พ.ศ. 2561 ภาพยนตร์ได้รับการเสนอชื่อเข้าชิงรางวัล Japan Academy Film Prize ในสาขา "แอนิเมชันยอดเยี่ยมประจำปี"

อ้างอิง
-------

1. 1 2 3 4  "21st Detective Conan Film Features Heiji Hattori, Kazuha Toyama". *Anime News Network*. November 25, 2016. สืบค้นเมื่อ November 28, 2016.
2. ↑  Pineda, Rafael Antonio (December 1, 2016). "21st Detective Conan Film's Visual Unveiled". *Anime News Network*. สืบค้นเมื่อ December 5, 2020.
3. ↑  "ยอดนักสืบจิ๋วโคนัน เดอะมูฟวี่ 21". Bangkok. 2017-05-03. สืบค้นเมื่อ 2017-05-03.[*ลิงก์เสีย*]
4. ↑  "「名探偵コナン」青山剛昌先生×「ちはやふる」末次由紀先生スペシャルコラボ". 青山剛昌／名探偵コナン製作委員会. 2017. คลังข้อมูลเก่าเก็บจากแหล่งเดิมเมื่อ 2017-08-26. สืบค้นเมื่อ August 23, 2017.
5. ↑  "Togetsukyou ~Kimi Omofu~". *Generasia*. สืบค้นเมื่อ 5 December 2018.
6. ↑  歴代興収ベスト100 [Cumulative Box-office earnings, top 100 ranking] (ภาษาญี่ปุ่น). Kogyo Tsushinsha. August 6, 2017. คลังข้อมูลเก่าเก็บจากแหล่งเดิมเมื่อ August 8, 2017. สืบค้นเมื่อ August 25, 2017.
7. ↑  "21st Detective Conan Film Earns 6.35 Billion Yen, Sets New Record For Film Franchise". Anime News Network. May 29, 2017. คลังข้อมูลเก่าเก็บจากแหล่งเดิมเมื่อ June 3, 2017.
8. ↑  "Detective Conan: Crimson Love Letter". *Box Office Mojo*. สืบค้นเมื่อ December 5, 2018.
9. ↑  "Japan Academy Film Prize Announces Five Titles for "Excellent Animation of the Year"". Crunchyroll. January 16, 2018. คลังข้อมูลเก่าเก็บจากแหล่งเดิมเมื่อ January 16, 2018. สืบค้นเมื่อ January 16, 2018.

แหล่งข้อมูลอื่น
---------------

* เว็บไซต์ของยอดนักสืบจิ๋วโคนันเดอะมูฟวี่
* *ยอดนักสืบจิ๋วโคนัน: ปริศนาเพลงกลอนซ่อนรัก* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* *ยอดนักสืบจิ๋วโคนัน: ปริศนาเพลงกลอนซ่อนรัก* (อนิเมะ) ที่เครือข่ายข่าวอนิเมะ

| * ด
* ค
* ก
*ยอดนักสืบจิ๋วโคนัน* โดย โกโช อาโอยามะ |
| --- |
| ตัวละครหลัก | 
* คุโด้ ชินอิจิ / เอโดงาวะ โคนัน
* โมริ รัน
* โมริ โคโกโร่
* คิซากิ เอริ
* ซึซึกิ โซโนโกะ
* ฮัตโตริ เฮย์จิ
* โทยามา คาสึฮะ
* มิยาโนะ ชิโฮะ / ไฮบาระ ไอ
* โยชิดะ อายูมิ
* ซึบุรายะ มิซึฮิโกะ
* โคจิมะ เก็นตะ
* ฮอนโด เอย์สึเกะ
* มิซึนาชิ เรย์นะ / ฮอนโด ฮิเดมิ
* จอมโจรคิด / คุโรบะ ไคโตะ
* ฮาคุบะ ซางูรุ

 |  |
| ภาพยนตร์ | 
* *คดีปริศนาระเบิดระฟ้า*
* *คดีฆาตกรรมไพ่ปริศนา*
* *ปริศนาพ่อมดคนสุดท้ายแห่งศตวรรษ*
* *คดีฆาตกรรมนัยน์ตามรณะ*
* *คดีปริศนาเส้นตายสู่สวรรค์*
* *ปริศนาบนถนนสายมรณะ*
* *คดีฆาตกรรมแห่งเมืองปริศนา*
* *มนตราแห่งรัตติกาลสีเงิน*
* *ยุทธการเหนือห้วงทะเลลึก*
* *บทเพลงมรณะแด่เหล่านักสืบ*
* *ปริศนามหาขุมทรัพย์โจรสลัด*
* *บทบรรเลงแห่งความตาย*
* *ปริศนานักล่าทรชนทมิฬ*
* *ปริศนามรณะเหนือน่านฟ้า*
* *15 นาทีเฉียดวิกฤติมรณะ*
* *ปริศนาระทึก-ศึกลูกหนังมรณะ*
* *ฝ่าวิกฤติเรือรบมรณะ*
* *ลูแปงที่ 3 ปะทะ ยอดนักสืบจิ๋วโคนัน เดอะมูฟวี่*
* *ปริศนากระสุนมรณะ*
* *ปริศนาทานตะวันมรณะ*
* *ปริศนารัตติกาลทมิฬ*
* *ปริศนาเพลงกลอนซ่อนรัก*
* *ปฏิบัติการสายลับเดอะซีโร่*
* *ศึกชิงอัญมณีสีคราม*
* *กระสุนสีเพลิง*
* *เจ้าสาวฮาโลวีน*
* *มฤตยูใต้น้ำทมิฬ*
* *ดาวนำทางล้านดอลลาร์*

 |
| โอวีเอ | 
* โคนันปะทะคิดปะทะไยบะ - ศึกแตกหักชิงดาบล้ำค่า
* สิบหก ผู้ต้องสงสัย!?
* โคนัน และ เฮย์จิ และเด็กที่หายตัวไป
* โคนัน กับคิด และคริสตัลมาเธอร์
* เป้าหมายคือโคโกโร่! บันทึกลึกลับของขบวนการนักสืบเยาวชน
* ไล่ล่าหาอัญมณี! โคนันกับเฮย์จิปะทะคิด
* คำใบ้มรณะจากอากาสะ ฮิโรชิ
* การไขคดีของซึซึกิ โซโนโกะ
* เมื่อ 10 ปีผ่านไป
* โคนัน ปะทะ จอมโจรคิด เกาะแห่งกับดัก
* ข้อมูลลับจากลอนดอน
* ปาฏิหาริย์ไม้เบสบอลในตำนาน

 |
| แมจิก ไฟล์ | 
* Shinichi Kudo — The Case of the Mysterious Wall and the Black Labrador
* Shinichi and Ran — The Memories from Mahjong pieces and Tanabata
* Osaka Okonomiyaki Odyssey
* The Niigata-Tokyo Souvenir Capriccio
* Fantasista Flower

 |
| ตอนพิเศษโทรทัศน์ | 
* *Time Travel of the Silver Sky*
* *Black History*
* *ลูแปงที่ 3 ปะทะ ยอดนักสืบจิ๋วโคนัน*
* *เป้าหมายคือ โมริ โคโกโร่!*
* *คดีปริศนากับโคนันที่หายไป*
* *เอพิโสด วัน: กำเนิดยอดนักสืบจิ๋ว*

 |
| ภาคคนแสดง | 
* *จดหมายท้าทายถึงคุโด้ ชินอิจิ บทนำก่อนอำลา*
* *เผชิญหน้าองค์กรชุดดำ*
* *ชินอิจิปะทะปริศนาวิหคมรณะ*
* *ชินอิจิกับปริศนาเกียวโตชินเซ็นกุมิ*
* 13 ห้องแห่งความตาย

 |
| หนังสือฉบับนิยาย | 
* ตำนานขุมทรัพย์โคชู
* ซิมโฟนีสังหาร
* สาสน์ท้าแด่คุโด้ ชินอิจิ - บทนำแห่งการลาจาก
* การกลับมาของคุโด้ ชินอิจิ - ประทะองค์กรชุดดำ
* พลิกคดีแม่มดแห่งเอจินบาระ
* สาสน์ท้าแด่คุโด้ ชินอิจิ - ปริศนาวิหคมรณะ
* สาส์นท้าแด่คุโด้ ชินอิจิ - คดีฆาตกรรมห้องพิพากษา

 |
| รายชื่อและอื่น ๆ | 
* อนิเมะ
* มังงะ
* เดอะมูฟวี่
* OVAs
* ภาคคนแสดง
* ฉบับนิยาย
* *13 ห้องแห่งความตาย*
* *ฮันซาวะ ตัวร้ายสุดโหด*
* *วันสบาย ๆ ของซีโร่*
* *ห้าพยัคฆ์นักเรียนตํารวจ*
* APTX4869
* เพลงประกอบภาพยนตร์การ์ตูน
* เกม

 |